Александр Лукашенко

Александр Григорьевич Лукашенко () — (1954 сыл алтынньы 30 күнүгэр төр.) — Бөлөрүүс дойдутун бэрэсидьиэнэ. Кини 1994 сылтан салайааччыта. Кини дойду бастакы салайааччытынан Беларусь олохтоохторо талыллыбыттара.

Салайааччы буолуон иннинэ, бырабыыталыстыба сокуону оҥорор салаатыгар киирэрэ. Кини эмиэ Сэбиэскэй Сойуус байыаннайдарыгар сылдьыбыта уонна тыа хаһаайыстыбатыгар көмөлөһөр тэриллэри оҥорор собуоту салайбыта.

Кини 2020 сыллаахха хаттаан быыбардаммыта мөккүөрдээх курдук көрүллүбүтэ, үгүстэр сымыйа уонна сөбө суох диэбиттэрэ. Кини хаттаан быыбардаммыта үгүстэри быыбар түмүгүн утары бырачыастыырга күһэйбитэ. Утарсыылаах быыбар кэнниттэн, Европа Сойууһа, Холбоһуктаах Хоруоллук, Канада, Украина уонна АХШ кинини Беларусь сокуоннай бэрэсидьиэнинэн билиммэттэр.

2020 сыллаахха олунньуга, кини дьоҥҥо ыарыыттан сэрэнэр туһугар водка иһиэхтээххит уонна саунаҕа сылдьыҥ диэн эппитин кэннэ, COVID-19 ыалдьыбытын эппитэ.

Александр Лукашенко АХШ, Европа сойууһа, Холбоһуктаах Хоруоллук, Швейцария, Канада, Япония, Австралия уонна Саҥа Зеландия санкциялар тиһиликтэригэр  киирэр.

2024 сыллаахха бэс ыйын 25 күнүгэр Александр Лукашенко 2025 сыллааҕы бэрэсидьиэн быыбарыгар кыттарын туһунан иһитиннэрбитэ, ол аата кини ахсыс болдьоххо кыттар.

 Өссө маны көр 
 Лукашенканы утары протестар

Категория:1954 сыллаахха төрөөбүттэр
Категория:Политиктар